
AIŠKINAMASIS RAŠTAS
PRIE KRETINGOS RAJONO SAVIVALDYBĖS TARYBOS SPRENDIMO PROJEKTO 
„DĖL KRETINGOS RAJONO SAVIVALDYBĖS ILGALAIKIO MATERIALIOJO TURTO PERDAVIMO VALDYTI IR NAUDOTIS PANAUDOS PAGRINDAIS KRETINGOS TINKLINIO KLUBUI“

2026 m. spalio 23 d.
Kretinga

1. Parengto sprendimo projekto tikslas ir uždaviniai. 
Perduoti Kretingos tinklinio klubui panaudos pagrindais neatlygintinai iki 2027 m. birželio 11 d. valdyti ir naudotis įstatuose nurodytoms veikloms vykdyti 329,87 kv. m ploto negyvenamąsias patalpas (sporto salę), esančias J. Pabrėžos g. 4-2, Kretingos m., pagal su viešąja įstaiga Pranciškonų gimnazija suderintą grafiką.
2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.
Vadovaujantis Kretingos rajono savivaldybės tarybos 2023 m. vasario 23 d. sprendimu Nr. T2-50 „Dėl Kretingos rajono savivaldybės turto perdavimo valdyti patikėjimo teise“, 2023 m. rugpjūčio 31 d. sudaryta Turto patikėjimo sutartis Nr. S1-804, notarinio registro Nr. 3395, pagal kurią viešoji įstaiga Pranciškonų gimnazija naudojasi Kretingos rajono savivaldybei nuosavybės teise priklausančiomis negyvenamosiomis patalpomis, esančiomis J. Pabrėžos g. 4-2, Kretingos m.
Viešoji įstaiga Pranciškonų gimnazija 2026 m. spalio 22 d. pateikė raštą Nr. V2-219, kuriuo prašo leisti panaudos pagrindais neatlygintinai naudotis Kretingos tinklinio klubui pagal suderintą grafiką tinklinio treniruotėms Kretingos rajono bendrojo ugdymo mokyklų mokiniams pagal neformaliojo vaikų švietimo programą.
Lietuvos Respublikos valstybės ir savivaldybių turto valdymo, naudojimo ir disponavimo juo įstatymo (toliau – Įstatymas) 14 straipsnio 1 dalies 3 punkte numatyta, kad savivaldybei nuosavybės teise priklausantis turtas gali būti perduodamas asociacijoms valdyti panaudos pagrindais, jeigu asociacijos vykdoma veikla atitinka bent vieną iš Įstatymo 14 straipsnio 2 dalyje nustatytų veiklos tikslų. Asociacijos vykdoma veikla atitinka Įstatymo 14 straipsnio 2 dalies 6 punkte numatytą tikslą – teikti pagalbą, sietiną su užimtumo arba socialinės integracijos per vaikų ir suaugusiųjų neformalųjį švietimą ir kultūrinę veiklą skatinimu.
Vadovaujantis Poveikio konkurencijai ir atitikties valstybės pagalbos reikalavimams vertinimo tvarkos aprašo, patvirtinto Lietuvos Respublikos Vyriausybės 2002 m. gruodžio 3 d. nutarimu Nr. 1890 „Dėl Valstybės turto perdavimo panaudos pagrindais laikinai neatlygintinai valdyti ir naudotis“ (Lietuvos Respublikos Vyriausybės 2020 m. kovo 25 d. nutarimo Nr. 307 redakcija), 2 punktu, atliktas Poveikio ir atitikties vertinimas užpildant Poveikio konkurencijai ir atitikties valstybės pagalbos reikalavimams vertinimo klausimyną (pridedama).
3. Kokių rezultatų laukiama.
Perdavus patalpas Kretingos tinklinio klubui bus sudaryta galimybė vykdyti veiklas pagal neformaliojo vaikų švietimo programą Kretingos rajono bendrojo ugdymo mokyklų mokiniams.
4. Lėšų poreikis ir šaltiniai.
Savivaldybės biudžeto lėšų nereikės. 
5. Kiti sprendimui priimti reikalingi pagrindimai, skaičiavimai ar paaiškinimai. 
Nėra.
6. Teisės akto projekto antikorupcinio vertinimo išvada dėl sprendimo projekto teikimo antikorupciniam vertinimui.
Teisės aktuose nenumatytas teisės akto projekto antikorupcinis vertinimas.
7. Projekto autorius ar autorių grupės. 
Vietinio ūkio ir turto valdymo skyriaus vyr. specialistė S. Baublienė.

